*Projekts*

**LATVIJAS REPUBLIKAS MINISTRU KABINETS**

2019. gada \_\_\_\_\_\_\_\_\_\_\_\_\_ Noteikumi Nr.\_\_\_\_\_

Rīgā (prot. Nr.\_\_\_, \_\_\_\_§)

**Grozījumi Ministru kabineta 2014. gada 2. septembra**

**noteikumos Nr.530 “Dzelzceļa būvnoteikumi”**

Izdoti saskaņā ar Būvniecības likuma

5. panta pirmās daļas 2. punktu

un otrās daļas 3. punktu

un Dzelzceļa likuma 22. pantu

Izdarīt Ministru kabineta 2014. gada 2. septembra noteikumos Nr. 530 “Dzelzceļa būvnoteikumi” (Latvijas Vēstnesis,2014, 193. nr.; 2018, 191. nr.)šādus grozījumus:

1. Aizstāt noteikumu tekstā vārdus “dzelzceļa infrastruktūras būvobjekts” (attiecīgā locījumā) ar vārdiem “dzelzceļa infrastruktūras objekts” (attiecīgā locījumā).

2. Aizstāt noteikumu tekstā vārdu “būvobjekts” (attiecīgā locījumā) ar vārdu “objekts” (attiecīgā locījumā).

3. Papildināt noteikumus ar 2.1 un 2.2 punktu šādā redakcijā:

“2.1 Dzelzceļa infrastruktūras objektu būvniecības administratīvais process noris elektroniski būvniecības informācijas sistēmā, izņemot gadījumu, ja Būvniecības likuma un šajos noteikumos nav noteikts citādi. Par katru būvniecības ieceri būvniecības informācijas sistēmā veido būvniecības lietu, kurā pieejami strukturizēti dati un dokumenti par konkrēto būvniecības ieceri.

2.2 Ja būvniecības ierosinātājs saskaņā ar Būvniecības likuma 24. panta divpadsmito daļu Valsts dzelzceļa tehniskajā inspekcijā iesniedz būvniecības ieceres dokumentus vai datnes, neizmantojot būvniecības informācijas sistēmu, rakstveidā, tos izstrādā vismaz trīs eksemplāros (viens – institūcijai, kas pilda būvvaldes funkcijas, otrs – būvniecības ieceres izstrādātājam, trešais – būvniecības ierosinātājiem) vai elektroniski – vienā eksemplārā, ar atbilstošiem parakstiem un saskaņojumiem, kas nepieciešami saskaņā ar normatīvajiem aktiem.”

4. Izteikt 5. punktu šādā redakcijā:

“5. Būvniecības ierosinātājs Valsts dzelzceļa tehniskajā inspekcijā iesniedz būvniecības informācijas sistēmā:

5.1. aizpildītu būvniecības iesniegumu (1. pielikums) un pievienotu būvprojektu minimālā sastāvā otrajai vai trešajai inženierbūvju grupai;

5.2. aizpildītu paskaidrojuma raksta I daļu (2. pielikums) pirmajai inženierbūvju grupai;

5.3. pievienotus zemes gabala īpašuma, valdījuma vai lietojuma tiesības apliecinošus dokumentus, ja attiecīgā informācija nav pieejama valsts publiskajos reģistros, vai dokumentus, kas apliecina, ka būvniecības iecere ir saskaņota ar zemes īpašnieku vai, ja tāda nav, – ar tiesisko valdītāju un dzelzceļa infrastruktūras objekta īpašnieku vai, ja tāda nav, – ar tiesisko valdītāju, ja būvniecība paredzēta esošā dzelzceļa infrastruktūras objektā, izņemot otrās un trešās inženierbūvju grupas publiskās lietošanas dzelzceļa infrastruktūras objektu būvniecību;

5.4. pievienotu būvniecības sākotnējo izvērtējumu vai ietekmes uz vidi novērtējumu, ja to nosaka normatīvie akti.”

5. Papildināt noteikumus ar 5.1 un 5.2 punktu šādā redakcijā:

“5.1 Personu saskaņojumu, izņemot Būvniecības likuma 14. panta 1.1  un 1.2 daļā minētajā gadījumā, noformē kā atsevišķu dokumentu (piemēram, vienošanās), lai no tā izrietētu nepārprotama šo personu piekrišana katram konkrētam apgrūtinājumam, kas skar attiecīgo personu. Personu saskaņojumu pievieno būvniecības informācijas sistēmā.

5.2 Būvprojektu minimālā sastāvā izstrādā elektroniski un to pievieno būvniecības informācijas sistēmā. Izstrādāto būvprojektu minimālā sastāvā būvniecības informācijas sistēmā apstiprina būvspeciālists.”

6. Papildināt 10. punktu aiz vārda “rakstam” ar vārdiem “būvniecības informācijas sistēmā”.

7. Papildināt noteikumus ar 10.1 punktu šādā redakcijā:

“10.1 Ja plānotajai būvniecībai, kuru realizē pamatojoties uz paskaidrojumu rakstu, atbilstoši attiecīgajiem normatīvajiem aktiem ir nepieciešami tehniskie vai īpašie noteikumi, atļaujas vai saskaņojumi, tos pieprasa un saņem būvniecības informācijas sistēmā pirms attiecīgās būvniecības ieceres dokumentācijas iesniegšanas Valsts dzelzceļa tehniskajā inspekcijā.”

8. Izteikt 13.2. apakšpunktu šādā redakcijā:

“13.2. Būvniecības likuma 12. panta ceturtās daļas 2. punktā noteiktajā termiņā akceptē būvniecības ieceri, izdarot atzīmi būvniecības informācijas sistēmā, vai pieņem lēmumu par atteikumu akceptēt būvniecības ieceri.”

9. Svītrot 14. punktu.

10. Izteikt 18.11.2. apakšpunktu šādā redakcijā:

“18.11.2. būvprojekta ģenerālplāns mērogā 1:500 uz derīga topogrāfiskā plāna; ”

11. Svītrot 20. punkta trešo teikumu.

12. Papildināt noteikumus ar 25.1 punktu šādā redakcijā:

“25.1 Būvprojektu izstrādā elektroniski un to pievieno būvniecības informācijas sistēmā. Izstrādāto būvprojektu būvniecības informācijas sistēmā apstiprina būvprojekta izstrādātājs un citas personas atbilstoši būvatļaujā ietvertajiem projektēšanas nosacījumiem, izņemot šo noteikumu 5.1 punktā minētajā gadījumā.”

13. Izteikt 31. punktu šādā redakcijā:

“31. Lai saņemtu atzīmi par visu būvatļaujā ietverto projektēšanas nosacījumu izpildi, būvniecības ierosinātājs Valsts dzelzceļa tehniskajā inspekcijā iesniedz būvniecības informācijas sistēmā pievienotus šādus dokumentus:

31.1. būvprojektu;

31.2. būvprojekta verificēšanas dokumentus atbilstoši normatīvajiem aktiem par Eiropas dzelzceļa sistēmu savstarpēju izmantojamību;

31.3. būvprojekta ekspertīzes atzinumu, ja ir veikta būvprojekta ekspertīze;

31.4. zemes gabala īpašuma, valdījuma vai lietojuma tiesības un apbūves tiesības apliecinošos dokumentus, ja šādas tiesības ir mainījušās no būvatļaujas izsniegšanas brīža un attiecīgā informācija nav pieejama valsts publiskajos reģistros.”

14. Aizstāt 32. punkta ievaddaļā vārdus “būvatļaujā par visu tajā ietverto projektēšanas nosacījumu izpildi” ar vārdiem “par projektēšanas nosacījumu izpildi būvniecības informācijas sistēmā”.

15. Svītrot 33. punktu.

16. Izteikt 34. punktu šādā redakcijā:

“34. Būvatļaujā iekļautie nosacījumi būvdarbu uzsākšanai izpildāmi piecu gadu laikā no atzīmes par projektēšanas nosacījumu izpildi izdarīšanas būvniecības informācijas sistēmā.”

17. Aizstāt 35. un 36. punktā vārdus “būvatļaujā par visu tajā ietverto projektēšanas nosacījumu izpildi” ar vārdiem “par projektēšanas nosacījumu izpildi būvniecības informācijas sistēmā”.

18. Izteikt 37. punktu šādā redakcijā:

“37. Ja būvprojektā ir izdarītas šo noteikumu 36. punktā minētās izmaiņas, izmainītās būvprojekta daļas vai sadaļas ar skaidrojošu aprakstu par veiktajām izmaiņām iesniedz būvniecības informācijas sistēmā saskaņošanai Valsts dzelzceļa tehniskajā inspekcijā.”

19. Svītrot 38.6. apakšpunktu.

20. Izteikt 40.1 punktu šādā redakcijā:

“40.1 Pēc nepieciešamās informācijas un dokumentu saņemšanas pirmās grupas inženierbūves būvdarbiem Valsts dzelzceļa tehniskā inspekcija izdara atzīmi par būvdarbu uzsākšanas nosacījumu izpildi būvniecības informācijas sistēmā vai atsaka akceptēt būvniecības ieceri.”

21. Izteikt 41. punkta ievaddaļu šādā redakcijā:

“41. Lai saņemtu atzīmi būvatļaujā par visu tajā ietverto būvdarbu uzsākšanas nosacījumu izpildi visam dzelzceļa infrastruktūras objektam vai atsevišķai tā kārtai, būvniecības ierosinātājs Valsts dzelzceļa tehniskajā inspekcijā iesniedz būvniecības informācijas sistēmā nepieciešamo informāciju un pievienotus šādus dokumentus:”

22. Izteikt 41.1. apakšpunktu šādā redakcijā:

“41.1. zemes gabala īpašuma, valdījuma vai lietojuma tiesības un apbūves tiesības apliecinošos dokumentus, ja šādas tiesības ir mainījušās pēc atzīmes par projektēšanas nosacījumu izpildi izdarīšanas būvniecības informācijas sistēmā un attiecīgā informācija nav pieejama valsts publiskajos reģistros;”

23. Svītrot 41.4. apakšpunktu.

24. Papildināt noteikumus ar 41.1 un 41.2 punktu šādā redakcijā:

“41.1 Būvdarbu veicējam un atbildīgajiem būvspeciālistiem būvniecības informācijas sistēmā ir pieejams būvdarbu žurnāls un nepieciešamā būvniecības ieceres dokumentācija pēc institūcijas, kura pilda būvvaldes funkcijas, atzīmes izdarīšanas par būvdarbu nosacījumi izpildi būvniecības informācijas sistēmā.

41.2 Ja būvdarbu veicējs noslēdzis būvdarbu līgumus ar atsevišķu būvdarbu veicējiem, viņš piešķir piekļuves tiesības atsevišķu būvdarbu veicējam būvniecības informācijas sistēmā būvdarbu žurnālam un nepieciešamajai būvniecības ieceres dokumentācijai.”

25. Papildināt 4.1. apakšnodaļu ar 43.1, 43.2 un 43.3 punktu šādā redakcijā:

“43.1 Būvdarbu laikā var mainīt būvdarbu veicēju un pieaicināto būvspeciālistu, ja par to informē Valsts dzelzceļa tehnisko inspekciju, un iesniedz būvniecības informācijas sistēmā informāciju par jaunā būvdarbu veicēja civiltiesiskās atbildības obligāto apdrošināšanu (apdrošināšanas polises izdevējs, datums, numurs un darbības termiņš) vai informāciju par jauno būvspeciālistu (vārds, uzvārds, sertifikāta numurs, būvdarbu veicēja nosaukums un būvkomersanta reģistrācijas numurs, būvdarbu līguma un būvuzraudzības līguma datums un numurs, līguma darbības termiņš (datums no–līdz) un līguma summa (*euro*)) un viņa profesionālo civiltiesiskās atbildības apdrošināšanu (apdrošināšanas polises izdevējs, datums, numurs un darbības termiņš). Jaunais būvdarbu veicējs vai pieaicinātais būvspeciālists ir tiesīgs uzsākt pienākumu izpildi būvlaukumā pēc attiecīgo izmaiņu veikšanas būvatļaujā.

43.2 Ja būvdarbu laikā būvdarbu veicējam mainās civiltiesiskās atbildības apdrošināšanas polises termiņš, būvniecības ierosinātājs būvniecības informācijas sistēmā iesniedz informāciju, norādot jaunās polises izdevēju, datumu, numuru un polises darbības termiņu.

43.3Ja būvdarbu laikā rodas nepieciešamība paredzēt citādus risinājumus, nekā tas paredzēts būvprojektā, to īstenošana pieļaujama pēc būvprojekta izmaiņu veikšanas, ja tie attiecas uz Būvniecības likuma 17. panta 2.1 daļā noteiktajiem gadījumiem. Būvniecības likuma 17.panta 2.1 daļā minētajos gadījumos izmainītās būvprojekta daļas vai sadaļas ar skaidrojošu aprakstu par veicamajām izmaiņām un dokumentus, kas pamato izmaiņu nepieciešamību, iesniedz būvniecības informācijas sistēmā saskaņošanai Valsts dzelzceļa tehniskajā inspekcijā. Ja izmaiņas būvprojektā paredz sadalījumu būves kārtās, veic izmaiņas būvniecības informācijas sistēmā būvdarbu uzsākšanas nosacījumos, norādot konkrētus realizējamos objektus (objekta kadastra apzīmējums, ja tāds ir piešķirts) katrai būves kārtai.”

26. Aizstāt 44. punktā vārdu “būvdarbu” ar vārdu “darbu”.

27. Izteikt 51. punktu šādā redakcijā:

“51. Darbu veikšanas projektu pievieno būvniecības informācijas sistēmā.”.

28. Aizstāt 54. punktā vārdus “atzīmi paskaidrojuma rakstā” ar vārdiem “atzīmi par būvdarbu uzsākšanas nosacījumu izpildi, ja būvdarbu veikšanai nepieciešams paskaidrojuma raksts”.

29. Aizstāt 57. punktā vārdus un skaitļus “ar pieņemšanas aktu (9., 10. un 11. pielikums)” ar vārdiem “ekspluatācijā ar pieņemšanas aktu, kas izveidots un apstiprināts būvniecības informācijas sistēmā”.

30. Izteikt 57.1 punktu šādā redakcijā:

“57.1 Nozīmīgo konstrukciju, segto darbu un ugunsdrošībai nozīmīgas inženiertehniskās sistēmas pieņemšanas aktu veido būvniecības informācijas sistēmā no būvdarbu žurnālā veiktajiem ierakstiem par izpildītajiem speciālajiem un ikdienas būvdarbiem, ko apstiprina atbildīgais būvdarbu vadītājs, būvuzraugs (ja veikta būvuzraudzība) un autoruzraugs (ja to paredz autoruzraudzības līgums).”

31. Papildināt 57.2 punkta ievaddaļu aiz vārda “pievieno” ar vārdiem “būvniecības informācijas sistēmā, ja tie nav pievienoti būvdarbu žurnālam”.

32. Aizstāt 58. punktā vārdus “nav sastādījuši un darbu izpildes vietā parakstījuši” ar vārdiem “nav būvniecības informācijas sistēmā izveidojuši un apstiprinājuši”.

33. Aizstāt 59. punktā vārdu “sastādāms” ar vārdiem “izveidojams un apstiprināms būvniecības informācijas sistēmā”.

34. Papildināt 63. punktu aiz vārda “paziņo” ar vārdiem “būvniecības informācijas sistēmā”.

35. Izteikt 66. un 67. punktu šādā redakcijā:

“66. Būvniecības ierosinātājs (būvdarbu veicējs), ņemot vērā šo noteikumu 17. punktā minētos nosacījumus, pieprasa būvniecības informācijas sistēmā atzinumus par dzelzceļa infrastruktūras objekta gatavību ekspluatācijai tām institūcijām, kuras ir izdevušas šo noteikumu 16.1., 16.2. un 16.3. apakšpunktā minētos tehniskos noteikumus. Attiecīgās institūcijas 10 darbdienu laikā pēc pieprasījuma saņemšanas atbilstoši kompetencei sniedz atzinumu par dzelzceļa infrastruktūras objekta gatavību ekspluatācijai un tā atbilstību tehniskajiem noteikumiem.

67. Dzelzceļa infrastruktūras objekta pieņemšanu ekspluatācijā ierosina būvniecības ierosinātājs. Ierosinot dzelzceļa infrastruktūras objekta pieņemšanu ekspluatācijā, būvniecības ierosinātājs Valsts dzelzceļa tehniskajā inspekcijā vai Būvniecības likuma 6.1 panta pirmās daļas 1. punkta “b” apakšpunktā minētajā gadījumā birojā iesniedz būvniecības informācijas sistēmā aizpildītu apliecinājumu par inženierbūves gatavību ekspluatācijai vai inženierbūves nojaukšanu (12. pielikums)un pievienotus šādus dokumentus:

67.1. verificēšanas deklarāciju atbilstoši normatīvajiem aktiem par Eiropas dzelzceļa sistēmu savstarpēju izmantojamību, ja objektam ir piemērotas Eiropas dzelzceļa sistēmas savstarpējās izmantojamības tehniskās specifikācijas;

67.2. būvprojekta izmainītās daļas, ko būvdarbu veikšanas laikā pieļaujams veikt saskaņā ar vispārīgajiem būvnoteikumiem;

67.3. izpildmērījuma plānu par dzelzceļa infrastruktūras objekta novietni un tam izbūvētiem ārējiem inženiertīkliem un uzmērījumus par izmainītiem datiem, ja veikta atjaunošana vai pārbūve;

67.4. būvuzrauga pārskatu par būvuzraudzības plāna izpildi;

67.5. būvprojektā paredzēto tehnoloģisko iekārtu, speciālo sistēmu un iekārtu pārbaudes protokolus un pieņemšanas aktus, kā arī atbilstības apliecinājumus, ja tas noteikts normatīvajos aktos par iekārtu drošību un tie nav pievienoti būvdarbu žurnālam.”

36. Aizstāt 67.1punktā vārdu “paraksta” ar vārdiem “apstiprina būvniecības informācijas sistēmā”.

37. Papildināt 68. punktu aiz vārda “dokumentiem” ar vārdiem “būvniecības informācijas sistēmā pieejamo informāciju un dokumentiem (piemēram, būvdarbu žurnāls, pieņemšanas akti, atzinumi par dzelzceļa infrastruktūras objekta gatavību ekspluatācijai)”.

38. Papildināt 69. punktu aiz vārda “negatīvs” ar vārdiem “vai būvniecības informācijas sistēmā nav pieejama attiecīgā informācija un dokumenti”.

39. Aizstāt 70. punktā skaitli un vārdu “14 dienām” ar skaitli un vārdu “10 darbadienām”.

40. Svītrot 75. punktā vārdus “un pievienotos dokumentus, izņemot gadījumu, ja attiecīgā informācija un dati pieejami būvniecības informācijas sistēmā”.

41. Papildināt 80. punktu aiz vārda “iesniedz” ar vārdiem “būvniecības informācijas sistēmā”.

42. Izteikt 81. punkta pirmo teikumu šādā redakcijā:

“Piecu darbdienu laikā pēc šo noteikumu 80. punktā minētā dokumenta saņemšanas Valsts dzelzceļa tehniskā inspekcija apseko dzelzceļa infrastruktūras objektu dabā un izdara atzīmi par būvdarbu pabeigšanu būvniecības informācijas sistēmā vai atsaka pieņemt dzelzceļa infrastruktūras objektu ekspluatācijā.”

43. Izteikt 81.1 punktu šādā redakcijā:

“81.1 Ja būvniecības ierosinātājs ir novērsis šo noteikumu 81. punktā minētajā lēmumā norādītos trūkumus, Valsts dzelzceļa tehniskā inspekcija izdara atzīmi par būvdarbu pabeigšanu būvniecības informācijas sistēmā.”

44. Papildināt noteikumus ar 6.1 nodaļu šādā redakcijā:

“**6.1 Būvniecības administratīvais process neizmantojot būvniecības informācijas sistēmu**

82.1 Šajā nodaļā noteiktās prasības attiecas uz Būvniecības likuma pārejas noteikumu 22. punktā noteikto gadījumu, ja līdz 2019. gada 31. decembrim vai līdz Būvniecības likuma pārejas noteikumu 20. punktā noteiktajam termiņam būvniecības administratīvais process ir uzsākts rakstveidā vai pēc minētā termiņa uzsāktais būvniecības administratīvais process tiek turpināts rakstveidā, neizmantojot būvniecības informācijas sistēmu.

82.2 Būvniecības ieceri ierosina un plānotajai būvniecībai nepieciešamo dokumentāciju izstrādā, ievērojot šo noteikumu 2. nodaļā noteikto.

82.3 Būvniecības ieceres dokumentāciju, būvprojektu, kā arī izmainītās būvprojekta daļas izstrādā trijos eksemplāros (ar atbildīgā būvspeciālista un būvniecības ierosinātāja parakstiem un saskaņojumiem uz būvprojekta ģenerālplāna), izņemot būvniecības iesniegumu, bet Būvniecības likuma 6.1panta pirmās daļas 1. punktā minētajos gadījumos – četros eksemplāros.

82.4 Trešo personu saskaņojumu noformē uz būvprojekta ģenerālplāna vai kā atsevišķu dokumentu (piemēram, vienošanās), lai no tā izrietētu nepārprotama šo personu piekrišana katram konkrētam apgrūtinājumam, kas skar attiecīgo personu.

82.5 Būvprojektu izstrādā, ievērojot šo noteikumu 3.1. apakšnodaļā noteikto.

82.6 Būvprojekta ekspertīzi veic, ievērojot šo noteikumu 3.2. apakšnodaļā noteikto. Būvprojekta ekspertīzes atzinumu pievieno būvprojekta dokumentācijai.

82.7 Būvprojektu izskata, ievērojot šo noteikumu 3.3. apakšnodaļā noteikto.

82.8 Izmaiņas būvprojektā, ja tādas nepieciešamas pēc atzīmes par projektēšanas nosacījumu izpildes izdarīšanas būvatļaujā, veic ievērojot 3.4. apakšnodaļā noteikto.

82.9 Būvniecības ierosinātājs iesniedz Valsts dzelzceļa tehniskajā inspekcijā būvdarbu uzsākšanas nosacījumu izpildei nepieciešamos dokumentus, ievērojot 4.1. apakšnodaļā noteikto. Valsts dzelzceļa tehniskā inspekcija izskata būvdarbu nosacījumu izpildei saņemtos dokumentus un pieņem lēmumu saskaņā ar Būvniecības likumā noteikto.

82.10 Būvdarbu žurnālu aizpilda šo noteikumu noteiktajos gadījumos atbilstoši vispārīgajos būvnoteikumos noteiktajam saturam. Būvdarbu žurnālu iesniedz reģistrācijai Valsts dzelzceļa tehniskajai inspekcijai būvdarbu uzsākšanas nosacījumu izpildei.

82.11 Būvdarbus veic un tā veikšanas un izpildes dokumentāciju (piemēram, darbu veikšanas projekts) izstrādā ievērojot šo noteikumu 4.2.-4.3. apakšnodaļā noteikto.

82.12 Darbu veikšanas projektu nodod atbildīgajam būvdarbu vadītājam pirms būvprojektā paredzēto darbu uzsākšanas.

82.13 Pabeigtos nozīmīgo konstrukciju elementus un segtos darbus, kā arī izbūvētās ugunsdrošībai nozīmīgās sistēmas pieņem ekspluatācijā ar pieņemšanas aktu (9., 10. un 11. pielikums), ko paraksta atbildīgais būvdarbu vadītājs, būvuzraugs (ja veikta būvuzraudzība) un autoruzraugs (ja to paredz autoruzraudzības līgums). Pieņemšanas aktam pievieno šo noteikumu 57.2 punktā noteiktos dokumentus.

82.14 Ja būvdarbu pārtraukšanas vai apturēšanas dēļ nepieciešams veikt ēkas vai tās daļas konservāciju, ievēro šo noteikumu 5. nodaļā noteikto.

82.15 Būvniecības ierosinātājs, ierosinot dzelzceļa infrastruktūras objekta pieņemšanu ekspluatācijā, iesniedz Valsts dzelzceļa tehniskajā inspekcijā vai Būvniecības likuma 6.1 panta pirmās daļas 1. punkta “b” apakšpunktā minētajā gadījumā birojā šo noteikumu 66. un 67. punktā minētos dokumentus. Papildus iesniedz šādus dokumentus:

82.151. būvdarbu žurnālu kopā ar būvdarbu izpildes dokumentāciju;

82.152. būvprojektā paredzēto tehnoloģisko iekārtu, speciālo sistēmu un iekārtu pārbaudes protokolus un pieņemšanas aktus, kā arī atbilstības apliecinājumus, ja to nepieciešamību nosaka normatīvie akti par iekārtu drošību.

82.16 Lai pieņemtu ekspluatācijā dzelzceļa infrastruktūras objektu, kura būvdarbi veikti, pamatojoties uz paskaidrojuma rakstu, būvniecības ierosinātājs Valsts dzelzceļa tehniskajā inspekcijā iesniedz aizpildītu paskaidrojuma raksta II daļu.

82.17 Valsts dzelzceļa tehniskā inspekcija vai birojs pieņem ekspluatācijā dzelzceļa infrastruktūras objektu, būvniecības administratīvā procesa ietvaros pieņemot šo noteikumu 6. nodaļā minētos lēmumus vai veicot atzīmes būvniecības informācijas sistēmā, ievērojot šajos noteikumos noteiktos termiņus. Attiecīgie termiņi skaitāmi no dienas, kad Valsts dzelzceļa tehniskajā inspekcijā vai birojā iesniegti dokumenti, kas nepieciešami, lai attiecīgos būvdarbus pieņemtu ekspluatācijā.”

Ministru prezidents A. K. Kariņš

Ekonomikas ministrs R. Nemiro

Iesniedzējs:

Ekonomikas ministrs R. Nemiro

Vīza:

Valsts sekretārs Ē. Eglītis